Document ID: 32000D0594

Απόφαση της Επιτροπής
της 29ης Σεπτεμβρίου 2000
για την τροποποίηση της απόφασης 2000/510/ΕΚ σχετικά με την χρηματική συνδρομή της Κοινότητας στο πλαίσιο της εξάλειψης της πανώλης των πτηνών στην Ιταλία το 1999
[κοινοποιηθείσα υπό τον αριθμό Ε(2000) 2886]
(Το κείμενο στην ιταλική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(2000/594/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από τον κανονισμό (ΕΚ) αριθ. 1258/1999(2), και ιδίως το άρθρο 3 παράγραφοι 3 και 5,
Εκτιμώντας τα ακόλουθα:
(1) Η απόφαση 2000/510/ΕΚ της Επιτροπής, της 26ης Ιουλίου 2000, σχετικά με τη χρηματική συνδρομή της Κοινότητας στο πλαίσιο της εξάλειψης της πανώλης των πτηνών στην Ιταλία το 1999(3) προέβλεπε τη χορήγηση χρηματικής ενίσχυσης στην Ιταλία για την κάλυψη του κόστους των μέτρων για την εξάλειψη της πανώλης των πτηνών.
(2) Η καταβολή της χρηματικής ενίσχυσης συνδέεται με την υποβολή δικαιολογητικών εγγράφων πριν από την 1η Σεπτεμβρίου 2000.
(3) Έχει υποβληθεί αίτηση για την παράταση της περιόδου υποβολής των δικαιολογητικών εγγράφων.
(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 3 παράγραφος 3 της απόφασης 2000/510/ΕΚ, η ημερομηνία "1η Σεπτεμβρίου 2000" αντικαθίσταται από την ημερομηνία "1η Οκτωβρίου 2000".
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 29 Σεπτεμβρίου 2000.

Labels: 18
15
19
6